Antallet af iværksættere, der søger rådgivning om start af virksomhed hos Hjørring ErhvervsCenter, sætter rekord igen i år. Det skriver de på deres hjemmeside. Den hidtidige rekord på 240 blev sat i 2014. Den blev overgået allerede i august i år, og med udgangen af oktober nåede antallet op på 302. Ifølge direktør ved Hjørring ErhvervsCenter, Bo Geertsen, så skyldes det især et godt erhvervsklima i kommunen. I aftenens udsendelse møder vi den 52-årige folkeskolelærer Vivian Bo Poulsen, der selv tog springet og blev iværksætter. Se med klokken 19.30.

Opsummering:
Aldrig før har så mange ønsket at starte egen virksomhed, som det er tilfældet i Hjørring Kommune for tiden.